**З А П О В Е Д**



На основание чл. 9, ал. 5 и чл. 26, ал. 1 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД 09-544 от 03.06.2021 г. на министъра на земеделието, храните и горите и одобрен доклад № ……………..………..….. на директора на дирекция „Развитие на селските райони“

**Н А Р Е Ж Д А М:**

І. Изменя Заповед № РД 09 – 230 от 9 март 2018 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която е утвърдена процедура чрез подбор № BG06RDNP001 – 7.007 – Спорт „Изграждане, реконструкция, ремонт, оборудване и/или обзавеждане на спортна инфраструктура“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“ в частта на Раздел I, както следва:

1. В Приложение № 2 „Условия за изпълнение на одобрени проекти по процедура чрез подбор – Спорт „Изграждане, реконструкция, ремонт, оборудване и/или обзавеждане на спортна инфраструктура“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.”:

1.1. Раздел II. „Критерии за допустимост, ангажименти и други задължения на бенефициентите“, т. 2.9.6, се правят следните изменения:

1.1.1. в изречение първо след думите „услугата“ се добавя „и/или когато промяната в съответствието с критериите за подбор е изрично одобрена от ДФЗ – РА по реда на т. 1 от Раздел IV. и изменението не води до брой на точките по-малък от минималния брой на точките, дадени на проектните предложения, за които е бил наличен бюджет, определен в Условията за кандидатстване“;

1.1.2. в изречение второ думите „това задължение“ се заменят с „горното“.

1.2. В приложение № 7 „Административен договор“:

1.2.1. Чл. 9, ал. 1 се изменя така:

„Чл. 9. (1) До изтичане на срока на мониторинг по чл. 6 БЕНЕФИЦИЕНТЪТ е длъжен да поддържа съответствие с критериите за подбор, по които проектното му предложение е било оценено (Приложение № 3). В случай на изменение на проекта в периода на изпълнението му, което ще доведе до промяна в броя на точките по критериите за подбор, които проектното предложение е получило при оценката, то БЕНЕФИЦИЕНТЪТ трябва да поддържа съответствие с критериите за оценка, съгласно одобреното изменение“.

1.2.2. В чл. 11, т. 9 се изменя така:

„9. БЕНЕФИЦИЕНТЪТ не изпълни задължението си до изтичане на периода по чл. 6 да поддържа съответствие с всички критерии за подбор, по които проектното му предложение е било оценено, с изключение на случаите на изменение на проекта в периода на изпълнението му, което е довело до промяна в броя на точките по критериите за подбор, които проектното предложение е получило при оценката“.

1.2.3. В чл. 13, ал. 2 се изменя така:

1.2.3.1. точка 2 се заличава и се създава следния текст: „2. води до несъответствие с критериите за подбор, по които проектното предложение на бенефициента е било оценено, съгласно Приложение № 3, и изменението ще доведе до брой на точките по-малък от минималният допустим брой на точки, посочени в Условията за кандидатстване и/или по-малък от минималния брой на точките, присъдени на проектните предложения, за които е бил наличен бюджет в съответния прием, в рамките на който е било подадено и проектното предложение на БЕНЕФИЦИЕНТА;“.

1.2.3.2. точка 3 се изменя така: „3. води до увеличение на общата стойност на помощта, посочена в чл. 2, ал. 2 или до увеличение на стойността на някоя от позициите, посочени в Приложение № 2, в случаите при които се надвишават цените съгласно „Списък с наименованията на активите, дейностите и услугите, за които са определени референтни разходи“.

ІІ. Настоящата заповед и променените с нея документи да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието, храните и горите.

Настоящата заповед подлежи на оспорване пред Административен съд София-град в 14-дневен срок от публикуването й.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

